Βάσω Γουλιελμάκη

Η Βάσω (Βασιλεία) Γουλιελμάκη (Θεσσαλονίκη, 27 Φεβρουαρίου 1970) είναι Ελληνίδα ηθοποιός.

Βιογραφικό
Γεννήθηκε το 1970 στη Θεσσαλονίκη όπου και μεγάλωσε. Από μικρή ηλικία ασχολήθηκε με τη ρυθμική γυμναστική σε επίπεδο πρωταθλητισμού και αυτή η δραστηριότητά της την οδήγησε σε επιθυμία να ασχοληθεί επαγγελματικά με τον χορό. Τελικά αποφάσισε να δώσει εξετάσεις στη Δραματική Σχολή του Κρατικού Θεάτρου Βορείου Ελλάδος, όπου και πέρασε. Μετά την αποφοίτηση της μετακόμισε μόνιμα στην Αθήνα όπου κατοικεί μέχρι σήμερα.

Το τηλεοπτικό της ντεμπούτο έγινε μέσα από τη παιδική σειρά της ΕΡΤ2, Κάπου κάπως κάποτε το 1988, και έπειτα στην σειρά «Το Φάντασμα» όπου είχε ένα μικρό ρόλο. Ακολούθησαν δυο guest εμφανίσεις στις σειρές Οι Απαράδεκτοι και «Εξ αδιαιρέτου». Το 1992 συμμετείχε σε τρία επεισόδια της σειράς Ανατομία ενός εγκλήματος. Οι πρώτοι της πρωταγωνιστικοί ρόλοι της ήρθαν στις σειρές Βανίλια σοκολάτα και Κωστής Παλαμάς. Έγινε ευρέως γνωστή μέσα από την σειρά Ο κακός βεζίρης ως Πολυξένη Αρχοντάκη. Ακολούθησαν πολλές τηλεοπτικές εμφανίσεις με πιο γνωστές αυτές στις σειρές Κωνσταντίνου και Ελένης, Το κόκκινο δωμάτιο και Στο Παρά 5.

Προσωπική ζωή
Από το 2001 έως το 2008 ήταν παντρεμένη με τον ηθοποιό Σωκράτη Αλαφούζο με τον οποίο απέκτησε μία κόρη, τη Μαρίλια (γενν. 6 Απριλίου 2004).

Φιλμογραφία
ΈτοςΤίτλοςΡόλοςΣημειώσεις1991Δυο ήλιοι στον ουρανόΜαρίαΚινηματογραφικό ντεμπούτο1992Το πεθαμένο λικέρΡαλλούΠρωταγωνιστικός ρόλος1999Safe SexΒιβήΠρωταγωνιστικός ρόλος2001Ροζ ολοταχώςΚαίτηΠρωταγωνιστικός ρόλοςΤο κλάμα βγήκε απ' τον παράδεισοΒάσωΚοπέλα στο γραφείο2009Πεθαίνω για σένακαθηγήτρια φυσικήςGuest εμφάνιση

Παραπομπές

Εξωτερικοί σύνδεσμοι

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου